PMIndiaData/PMIndiaSum huggingface dataset:
தடுப்பு மருந்து வழங்கல் எண்ணிக்கை 50 கோடியை கடந்துள்ள நிலையில், கொவிட்-19-க்கு எதிரான இந்தியாவின் போருக்கு வலுவான உத்வேகம் கிடைத்துள்ளது : பிரதமர்

தடுப்பு மருந்து வழங்கல் எண்ணிக்கை 50 கோடியை கடந்துள்ள நிலையில், இதை மேலும் அதிகரித்து, 'அனைவருக்கும் இலவச தடுப்பூசி' திட்டத்தின் கீழ் நமது மக்கள் தடுப்பு மருந்து பெறுவதை உறுதி செய்ய இந்தியா நம்பிக்கையுடன் உள்ளது என்று பிரதமர் திரு நரேந்திர மோடி கூறியுள்ளார். இதுகுறித்து தமது டிவிட்டர் பக்கத்தில் பதிவிட்டுள்ள பிரதமர், "கொவிட்-19-க்கு எதிரான இந்தியாவின் போருக்கு வலுவான உத்வேகம் கிடைத்துள்ளது. தடுப்பு மருந்து வழங்கல் எண்ணிக்கை 50 கோடியை கடந்துள்ளது. இதை மேலும் அதிகரித்து, 'அனைவருக்கும் இலவச தடுப்பூசி' திட்டத்தின் கீழ் நமது மக்கள் தடுப்பு மருந்து பெறுவதை உறுதி செய்ய நம்பிக்கையுடன் உள்ளோம்," என்று தெரிவித்துள்ளார்.
மாற்றுத்திறனாளிகளுக்கான உலகக்கோப்பை துப்பாக்கி சுடுதல் போட்டியில் தங்கம் வென்ற ஸ்ரீஹர்ஷா தேவரெட்டிக்கு பிரதமர் வாழ்த்து தெரிவித்துள்ளார்

மாற்றுத்திறனாளிகளுக்கான உலகக்கோப்பை துப்பாக்கி சுடுதல் போட்டியில் தங்கப்பதக்கம் வென்ற ஸ்ரீஹர்ஷா தேவரெட்டிக்கு பிரதமர் திரு நரேந்திர மோடி வாழ்த்து தெரிவித்துள்ளார். இது தொடர்பாக இந்திய விளையாட்டு ஆணையம் வெளியிட்டுள்ள ட்விட்டர் பதிவுக்கு ட்விட்டரில் பதிலளித்துள்ள பிரதமர், ஸ்ரீஹர்ஷா தேவரெட்டி தங்கப்பதக்கம் வென்றது பெருமை அளிப்பதாக உள்ளது என்று கூறியுள்ளார். அவருடைய உறுதி உண்மையில் ஊக்கம் அளிப்பதாக இருக்கிறது என்று தெரிவித்துள்ளார். அவருடைய எதிர்கால முயற்சிக்கு வாழ்த்துக்கள் என்றும் குறிப்பிட்டுள்ளார்.
நாடாளுமன்ற பட்ஜெட் கூட்டத்தொடர் 2018 – க்கு முன்பு பிரதமர் ஊடகங்களுக்கு அளித்த அறிக்கை

வணக்கம் நண்பர்களே! நாடாளுமன்ற பட்ஜெட் கூட்டத்தொடர் இன்று தொடங்குகிறது. குடியரசுத் தலைவரின் உரையுடன் அவை தொடங்கும். கடந்த கூட்டத்தொடரில் எங்களின் முயற்சியாலும், இஸ்லாமிய பெண்களுக்கு உரிமை அளிக்கும் வகையில் முத்தலாக் விவகாரத்தில் எந்தவிதமான அரசியலும் இருக்காது என்று நாட்டு மக்களுக்கு மிகுந்த நம்பிக்கை இருந்தது. உச்சநீதிமன்றம், ஆணைபிறப்பித்தும் நாடாளுமன்றத்தில் முத்தலாக மசோதா நிறைவேற்றப்படவில்லை. இஸ்லாமிய பெண்களின் உரிமையைக் காப்பாற்றும் வகையில் முத்தலாக் மசோதாவை நிறைவேற்ற நாட்டில் உள்ள அனைத்து அரசியல் கட்சிகளும் கைகோர்க்க வேண்டும் என்று கேட்டுக்கொள்கிறேன். இஸ்லாமிய பெண்களுக்கு 2018 புதிய ஆண்டின் நமது சிறந்த பரிசாகும். பட்ஜெட் கூட்டத் தொடர் மிகவும் முக்கியமானது. இந்தியப் பொருளாதாரம் குறித்து மொத்த சர்வதேச சமூகமும் நம்பிக்கையுடன் உள்ளது. சர்வதேச பொருளாதாரத் தகுதி நிலை வழங்கும் முகமைகள், உலக வங்கி, சர்வதேசப் பண நிதியம் ஆகியவை இந்தியாவின் வளர்ச்சி மற்றும் எதிர்காலம் குறித்த நம்பிக்கையுடன் இருக்கும் இந்நேரத்தில் பட்ஜெட் கூட்டத் தொடர் நடைபெறுகிறது. வேகமாக வளர்ந்து வரும் நாட்டின் பொருளாதாரத்திற்கு இந்த பட்ஜெட் சக்தி அளிக்கும். சாதாரண மனிதரின் நம்பிக்கைகளையும் கனவுகளையும் இந்த பட்ஜெட் நிறைவேற்றும். பட்ஜெட் கூட்டத் தொடர் முடிந்து ஒரு மாதத்திற்குப் பின்பு பல்வேறு குழுக்கள் பட்ஜெட் திட்டங்கள் குறித்து விவாதிக்கும். இதற்கு முன்பு நடைபெற்ற விவாதங்கள் அரசியல் லாபங்களைத் தாண்டி தேசிய நலனுக்காக நடைபெற்றன. கட்சிப் பாகுபாடின்றி ஆளும் கட்சி உறுப்பினர்களும் பட்ஜெட் குறைகளை எடுத்துரைத்தனர். எதிர்க் கட்சி உறுப்பினர்கள் பட்ஜெட்டின் முக்கிய அம்சங்களை எடுத்துரைத்தனர். எனவே இது விவாதங்களுக்கான ஆரோக்கிய சூழலுக்கு வழிவகுக்கிறது. நேற்று நடைபெற்ற அனைத்துக் கட்சிகள் கூட்டத்தில், குழுக்களுக்கு இடையே நடைபெறும் விவாதங்களின் உதவியை முழுவதுமாகப் பயன்படுத்தி நமது பட்ஜெட்டின் மூலம் சாதாரணக் குடிமகனும் பயன்பெறும் வகையில் அமைவதை நாம் உறுதி செய்ய வேண்டும் என்றும் கேட்டுக் கொண்டேன். தலித்துகள், ஒதுக்கப்பட்ட, வாய்ப்பு மறுக்கப்பட்ட மற்றும் லாபத்திற்கு அணுக வாய்ப்பில்லாத மக்களுக்கு சென்றடைவதே நமது குறிக்கோளாகும். கிராமத்து மக்கள், ஏழைகள், விவசாயிகள், கூலித் தொழிலாளிகள் பட்ஜெட்டின் மூலம் அதிகபட்ச லாபம் பெறுவதை நாம் உறுதி செய்ய வேண்டும். விரிவான விவாதம் செய்து நல்ல ஆலோசனைகளுடன் எதிர்காலத்திற்கான வழியை நாம் உருவாக்குவோம்.
நித்தி ஆயோக்-இல் அடல் கண்டுபிடிப்பு இயக்கம், சுய வேலைவாய்ப்பு மற்றும் திறன் பயன்படுத்தலுக்கான அமைப்பை நிறுவுவது

பிரதமர் திரு. நரேந்திர மோடி தலைமையில் கூடிய அமைச்சரவை நித்தி ஆயோக்-இல் அடல் புதுமைப்படைப்பு இயக்கம்(எய்ம்), சுயவேலை வாய்ப்பு மற்றும் திறன் பயன்படுத்தலுக்கான அமைப்பு(சேடு), அதற்கு தேவையான ஊழியர்களுடன் செயல்படுவதற்கான தனது அனுமதியை அளித்தது. எய்ம் என்று சுருக்கமாக அழைக்கப்படும் இந்த அடல் புதுமைப்படைப்பு இயக்கம் மற்றும் அதன் இயக்குநரகத்தை நிறுவுவதென்பது இந்த இயக்கத்தின் செயல்பாட்டை கூரிய கவனத்துடன் அமல்படுத்த வழிவகுக்கும். நாட்டின் புதிய கண்டுபிடிப்புகள், நிறுவனத்திறன் ஆகியவற்றிற்கான குவிமையமாக இந்த அமைப்பு விளங்கும். இதுகுறித்த விவரங்கள்: (அ) இந்த இயக்கமானது இயக்க உயர்மட்டக் குழுவின் வழிகாட்டுதலின் கீழ் செயல்படும். மகத்தான சவால்களுக்கான பகுதிகள், பரிசுத் தொகை, எய்ம் மற்றும் சேடு ஆகியவற்றின் பல்வேறு கூறுகளை அமல்படுத்துவது ஆகியவை உள்ளிட்ட இதற்குத் தேவையான வழிகாட்டி நெறிமுறைகளுக்கு ஒப்புதல் அளிப்பது தொடர்பான அனைத்து முடிவுகளையும் இந்த உயர்மட்டக் குழுவே எடுக்கும். (ஆ) இந்த இயக்கத்திற்கான இயக்குநரையும் மேலும் தேவையான ஊழியர்களையும் நித்தி ஆயோக் நியமிக்கும். பின்னணி: நாட்டில் கண்டுபிடிப்புகளுக்கான சூழ்நிலையை பெருமளவிற்கு ஊக்குவிப்பது, நிறுவனத் திறன் குறித்த உணர்வை ஊக்குவிப்பது ஆகிய நோக்கங்களுடன் 2015-16ஆம் ஆண்டிற்கான தனது பட்ஜெட் உரையில் நிதியமைச்சர் அடல் கண்டுபிடிப்பு இயக்கம் (எய்ம்) மற்றும் சேடு என்று அறியப்பட்ட ஒரு வழியமைப்பையும் நிதி ஆயோக்-இல் உருவாக்குவது என்ற அரசின் நோக்கத்தை அறிவித்ததோடு, இதற்கென முறையே ரூ. 500 கோடி மற்றும் ரூ. 1000 கோடி தொகை ஒதுக்கப்பட்டுள்ளது என்றும் அறிவித்தார். இந்த பட்ஜெட் அறிவிப்பைத் தொடர்ந்து, இந்த எய்ம் மற்றும் சேடு ஆகிய திட்டங்களின் விரிவான விஷயங்களை இறுதிப்படுத்த, அமெரிக்காவின் ஹார்வார்ட் பல்கலைக் கழகத்தில் உள்ள தெற்காசிய நிறுவனத்தின் இயக்குநர் பேராசிரியர் தருண் கன்னா அவர்களின் தலைமையில் கண்டுபிடிப்பு மற்றும் நிறுவனத்திறன் ஆகியவற்றிற்கான நிபுணர் குழு ஒன்றை நிதி ஆயோக் உருவாக்கியது. இந்தக் குழு தனது அறிக்கையில் (உடனடியாக நடவடிக்கை எடுக்கக் கூடியதும் கிட்டத்தட்ட உடனடியாக பலனளிக்கக் கூடியதுமான) குறுகிய கால, ( 5 முதல் 7 ஆண்டு காலத்தில் பலனளிக்கக் கூடிய வகையிலான ) நடுத்தர கால மற்றும் பலனளிக்க நீண்ட காலம் எடுத்துக் கொள்ளும் வகையிலான, எனினும் நாட்டின் நிறுவனத் திறன் துறையில் மிக ஆழமான மாற்றங்களை ஏற்படுத்தக் கூடிய, நீண்ட கால திட்டங்கள் அடங்கிய விரிவான பரிந்துரைகளை அளித்திருந்தது. அமலாக்குவது, நடைமுறைப்படுத்துவது, அதன் தாக்கம் ஆகியவற்றை கண்காணிக்க தெளிவான அமைப்புகளை உருவாக்குவதன் அவசியத்தையும் இந்தக் குழு வலியுறுத்தியிருந்தது. 2015-16ஆம் ஆண்டின் பட்ஜெட்டின் தொடர்ச்சியாக எய்ம் மற்றும் சேடு ஆகியவற்றிற்கான ஏற்பாடுகள் துவங்கப்பட்டன. 2015 ஆகஸ்ட் 28ஆம் தேதியன்று நிதிச் செலவுகளுக்கான குழு இந்தக் முன்மொழிவை ஆய்வு செய்து, எய்ம் என்பது இலக்காகவும் சேடு என்பது அணுகுமுறையாகவும் விளங்குகிறது என்று கருத்து தெரிவித்தது. எனவே ‘எய்ம்’ என்ற தலைப்பின் கீழ் ஒரே ஒரு திட்டமும் அதன் கீழ் இரண்டு வகையான உட்பிரிவுகளைக் கொண்டதாகவும் அமையும். 1) புதிய கண்டுபிடிப்புகள் 2) சேடு – இந்த அமைப்பில் கண்டுபிடிப்பாளர்களுக்கு ஆதரவளிக்கப்பட்டு, அவர்களுக்கு உரிய வழிகாட்டுதல்கள் வழங்கப்பட்டு அவர்கள் வெற்றிகரமான நிறுவனத் திறன் பெற்றவர்களாக உருவாக்கப்படுவர்.
மறைந்த  ஹர்மோகன் சிங் யாதவின் 10-ம் ஆண்டு நினைவு தின நிகழ்ச்சியில் பிரதமர் உரையாற்றினார்

மறைந்த முன்னாள் நாடாளுமன்ற, மேலவை மற்றும் சட்டப்பேரவை உறுப்பினரும், சௌரிய சக்ரா விருது பெற்றவருமான ஹர்மோகன் சிங் யாதவின் 10-ம் ஆண்டு நினைவு தின நிகழ்ச்சியில் பிரதமர் திரு நரேந்திர மோடி உரையாற்றினார். அப்போது பேசிய அவர், சுதந்திரத்திற்கு பிறகு முதல்முறையாக பழங்குடியின சமுதாயத்தைச்சேர்ந்த ஒரு பெண், இன்று நாட்டின் உயர்ந்த பதவி ஏற்றுள்ளதாக சுட்டிக்காட்டினார். இந்திய ஜனநாயகத்தின் மிகப்பெரிய நாள் இதுவாகும் என்று அவர் கூறினார். உத்தரபிரதேசத்தைச் சேர்ந்த பெருமைமிக்க தலைவர்கள் குறித்து நினைவு கூர்ந்த பிரதமர், இம்மாநிலத்தின் கான்பூர் மண்ணைச்சேர்ந்த டாக்டர் ராம் மனோகர் லோகியாவின் சிந்தனைகளை, ஹர்மோகன் சிங் யாதவ் முன்னெடுத்துச் சென்றதாக தெரிவித்தார். நாடு மற்றும் மாநிலத்தில் அரசியலில் அவர் ஆற்றிய பங்களிப்பு, சமூகத்திற்கு அவர் ஆற்றிய பணி ஆகியவை இப்போதும் மற்றவர்களுக்கு வழிகாட்டுவதாக உள்ளது என்று கூறினார். கிராமசபை முதல் மாநிலங்களவை வரையும் அவருடைய அளப்பரிய பயணம் குறித்து பிரதமர் குறிப்பிட்டார். தமது வாழ்க்கை குறித்து அக்கறை கொள்ளாமல், பல சீக்கிய குடும்பங்களின் வாழ்வாதாரத்திற்காக பாடுபட்டார். அவருடைய தலைமைப் பண்பை, அங்கீகரித்து சௌரிய சக்ரா விருது வழங்கப்பட்டதாக அவர் கூறினார். மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1844693
பாரத ரத்னா எம்.எஸ். சுப்புலட்சுமியின் கொள்ளுப் பேத்திகள் எஸ். ஐஸ்வர்யா மற்றும் எஸ். சவுந்தர்யா ஆகியோர் பிரதமருடன் சந்திப்பு

பாரத ரத்னா எம்.எஸ். சுப்புலட்சுமியின் கொள்ளுப் பேத்திகள் எஸ். ஐஸ்வர்யா மற்றும் எஸ். சவுந்தர்யா ஆகியோர் தங்கள் பெற்றோர் திரு. வி. ஸ்ரீநிவாசன் மற்றும் திருமதி கீதா ஸ்ரீநிவாசனுடன் பிரதமர் திரு. நரேந்திர மோடியை இன்று சந்தித்தனர். செல்வி ஐஸ்வர்யா மற்றும் செல்வி சவுந்தர்யா ஆகியோர் பிரதமர் முன்னிலையில் “மைத்ரீம் பஜதா” என்ற பாடலை பாடினார்கள். இந்த பாடல் திருமதி எம்.எஸ். சுப்புலட்சுமியால் 1966 ஆம் ஆண்டு அக்டோபர் மாதம் ஐக்கிய நாடுகள் சபையில் பாடப்பட்டது. இந்த சமஸ்கிருத பாடலை இயற்றியவர் காஞ்சி சங்கராச்சாரியார் ஸ்ரீ சந்திரசேகரேந்திர சரஸ்வதி ஸ்வாமிகள். பொது தோழமை மற்றும் உலக அமைதிக்கான கீதமாக இது கருதப்படுகிறது. இந்த பாடலை திருமதி எம்.எஸ். சுப்புலட்சுமி ஐ.நா. சபையில் பாடியபின் தனது பெரும்பாலான கச்சேரிகளில் பாடிவந்தார். இந்த பாடலின் இறுதியில் “ஸ்ரே யே பூயத் ஸகல ஜனனம்” என்று முடிவடையும். இதன் பொருள் அருளும் மகிழ்ச்சியும் மனித குலத்திற்கு நிறைந்திருக்கட்டும் என்பதாகும்.
அமெரிக்க குத்துச்சண்டை வீரர் முகமது அலி மறைவிற்கு பிரதமர் இரங்கல்

அமெரிக்க குத்துச்சண்டை வீரர் முகமது அலி மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “முகமதி அலி, உங்கள் ஆன்மா சாந்தி அடையட்டும். நீங்கள் ஒரு தலைசிறந்த விளையாட்டு வீரர், மற்றவர்களுக்கு எடுத்துக்காட்டாக விளங்கியவர். மனித நேயம் மற்றும் மன உறுதியின் சக்தியை எடுத்துக்காட்டியவர்” என்று பிரதமர் குறிப்பிட்டுள்ளார்.
லால் பகதூர் சாஸ்திரியின் பிறந்தநாளை முன்னிட்டு பிரதமர் அவருக்கு மரியாதை

முன்னாள் பிரதமர் லால் பகதூர் சாஸ்திரியின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். லால் பகதூர் சாஸ்திரி குறித்த தமது காணொளி ஒன்றையும் பிரதமர் பகிர்ந்தார். பிரதமராக அன்னாரது வாழ்க்கை பயணம் மற்றும் சாதனைகளை விவரிக்கும் வகையில் தில்லியின் பிரதமர்கள் அருங்காட்சியகத்தில் அமைக்கப்பட்டுள்ள லால் பகதூர் சாஸ்திரி அரங்கில் இடம்பெற்றுள்ள ஒரு சில காட்சிகளையும் திரு மோடி பகிர்ந்துள்ளார். ட்விட்டர் பதிவில் பிரதமர் தெரிவித்ததாவது: “தமது எளிமை மற்றும் சிறந்த முடிவுகளை எடுக்கும் குணத்திற்காக இந்திய மக்கள் அனைவராலும் லால் பகதூர் சாஸ்திரி ஈர்க்கப்படுகிறார். நம் வரலாற்றின் கடிமனமான சூழலில் அவரது திடமான தலைமைப் பண்பு என்றும் நினைவில் கொள்ளப்படும். அன்னாரது பிறந்தநாளன்று அவருக்கு மரியாதை செலுத்துகிறேன்.” “பிரதமராக அவரது வாழ்க்கை பயணம் மற்றும் சாதனைகளை விவரிக்கும் வகையில் தில்லியின் பிரதமர்கள் அருங்காட்சியகத்தில் அமைக்கப்பட்டுள்ள லால் பகதூர் சாஸ்திரி அரங்கில் இடம்பெற்றுள்ள ஒரு சில காட்சிகளையும் சாஸ்திரி அவர்களின் பிறந்தநாளன்று பகிர்கிறேன். அருங்காட்சியகத்தை நேரில் சென்று பாருங்கள்….”
கான்பூரில் பயணம் மேற்கொண்ட பிரதமர் மோடி பல்வேறு வளர்ச்சித் திட்டங்களைத் தொடங்கிவைத்தார்

உத்தரப்பிரதேச மாநிலம் கான்பூருக்கு பிரதமர் திரு நரேந்திர மோடி இன்று பயணம் செய்தார். லக்னோ மெட்ரோ ரயில் திட்டத்தைத் தொடங்கி வைத்த பிரதமர் ஆக்ரா மெட்ரோ ரயில்திட்டத்திற்கு அடிக்கல் நாட்டினார். பங்க்கி அனல் மின் நிலையத்திற்கு அடிக்கல் நாட்டிய அவர், கான்பூரில் நிரலா நகரில் பல்வேறு வளர்ச்சித் திட்டங்களைத் தொடங்கி வைத்ததைக் குறிக்கும் வகையில், கல்வெட்டையும் திறந்து வைத்தார். அங்கு திரண்டிருந்தோரிடையே உரையாற்றிய பிரதமர், நாட்டுக்கு மிகப்பெரும் பங்களிப்பைச் செய்த தீரமிக்க பல தலைவர்களின் பிறப்பிடம் கான்பூர் என்று குறிப்பிட்டார். இங்கு தொடங்கிவைக்கப்பட்ட இந்தத் திட்டங்கள் கான்பூர் மற்றும் உத்தரப்பிரதேச மக்களின் வாழ்க்கையில் மாற்றம் கொண்டு வரும் என்றும் அவர் கூறினார். கான்பூருக்கு மின்சாரத் தேவையை மேம்படுத்த மத்திய அரசும், மாநில அரசும் கடுமையாக பாடுபட்டு வருகின்றன என்று பிரதமர் தெரிவித்தார். இந்நிலையில், பங்க்கி அனல் மின் திட்டம் பற்றிக் குறிப்பிட்ட அவர், கான்பூரிலும் உத்தரப்பிரதேசத்திலும் நிலவுகின்ற மின்சார பற்றாக்குறையை இது எவ்வாறு மாற்றியமைக்கும் என்பது பற்றியும் கூறினார். உத்தரப்பிரதேசத்தில் சவுபாக்யா திட்டத்தின் கீழ் 76 லட்சத்துக்கும் அதிகமாக இலவச மின்சார இணைப்புகள் வழங்கப்பட்டுள்ளன என்றும் அவர் தெரிவித்தார். புல்வாமா தாக்குதலின் போதும், பட்காம் விமான விபத்திலும் உயிரிழந்த கான்பூரைச் சேர்ந்த தீரமிக்க ராணுவ வீரர்களுக்கு பிரதமர் மரியாதை செலுத்தினார் . பயங்கரவாதத்திற்கு எதிராக மத்திய அரசு வலுவான நடவடிக்கையை எடுத்து வருகிறது என்றும் அவர் கூறினார். நாட்டில் ஒற்றுமையான சூழ்நிலையைப் பராமரிப்பது முக்கியமானது என்று பிரதமர் கூறினார். அண்மையில் காஷ்மீரிகளைத் தாக்கியவர்களுக்கு எதிராக உத்தரப்பிரதேச அரசு எடுத்த விரைவான நடவடிக்கைக்கு அவர் பாராட்டுத் தெரிவித்தார். இத்தகைய செயல்களில் ஈடுபடுவோருக்கு எதிராகக் கடுமையான நடவடிக்கை எடுக்க வேண்டும் என்று அனைத்து மாநில அரசுகளையும் அவர் வலியுறுத்திக் கேட்டுக் கொண்டார்.
டோக்கியோ ஒலிம்பிக்கில் பங்கு பெறும் இந்திய குழுவிற்கு பிரதமர் வாழ்த்து

டோக்கியோ ஒலிம்பிக் 2020-ல் பங்கு பெறும் இந்திய குழுவிற்கு பிரதமர் திரு நரேந்திர மோடி தமது மனமார்ந்த வாழ்த்துகளை தெரிவித்துள்ளார். “வாருங்கள், நாம் அனைவரும் இந்திய அணியினருக்கு ஊக்கமளிப்போம் #Cheer4India! @Tokyo2020 ஒலிம்பிக் தொடக்க நிகழ்ச்சியின் சில பகுதிகளைக் கண்டேன். நமது திறமைமிக்க குழுவுக்கு மனமார்ந்த வாழ்த்துகள். #Tokyo2020,” என்று தமது டிவிட்டர் பக்கத்தில் பிரதமர் பதிவிட்டுள்ளார். —-
டிஜிட்டல் ஜோதியில் நமது சுதந்திரப் போராட்ட வீரர்களுக்கு மரியாதை  செலுத்துமாறு மக்களை பிரதமர் கேட்டுக்கொண்டுள்ளார்

விடுதலையின் அமிர்தப்பெருவிழாவை வலுப்படுத்த, டிஜிட்டல் ஜோதியில் நமது சுதந்திரப் போராட்ட வீரர்களுக்கு செலுத்தும் மரியாதையைப் பகிர்ந்து கொள்ளுமாறு மக்களை பிரதமர் திரு நரேந்திர மோடி வலியுறுத்தியுள்ளார். பிரதமர் வெளியிட்டுள்ள டுவிட்டர் பதிவுகளில் கூறியிருப்பதாவது; "நமது சுதந்திரப் போராட்ட வீரர்களுக்கு சிறப்பான அஞ்சலி! டிஜிட்டல் ஜோதி தொழில்நுட்பத்தைப் பயன்படுத்துகிறது . நமது சுதந்திரப் போராட்ட வீரர்களுக்கு இதயப்பூர்வமான நன்றியை தெரிவிக்க உங்களை அனுமதிக்கிறது." "தில்லியில் உள்ள மத்திய பூங்காவில் ஸ்கை பீம் விளக்கு நிறுவப்பட்டுள்ளது. செலுத்தப்படும் ஒவ்வொரு அஞ்சலியும் டிஜிட்டல் ஜோதியின் ஒளியை பரவச் செய்யும். இந்த தனித்துவமான முயற்சியில் பங்கேற்று விடுதலையின் அமிர்தப்பெருவிழாவை வலுப்படுத்துங்கள்."
ஸ்ரீ நாராயண குரு ஜெயந்தியை முன்னிட்டு பிரதமர் அவருக்கு மரியாதை

ஸ்ரீ நாராயண குரு ஜெயந்தியை (பிறந்தநாள்) முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். பிரதமர் விடுத்துள்ள சுட்டுரைச் செய்தியில், “ஸ்ரீ நாராயண குருவின் ஜெயந்தியன்று அவரை சிரம் தாழ்த்தி வணங்குகிறேன். அவரது போதனைகள், லட்சக்கணக்கானோருக்கு ஆற்றலை அளிக்கிறது‌. கற்றல், சமூக சீர்திருத்தம் மற்றும் சமத்துவம் மீதான அவரது உறுதிப்பாடு தொடர்ந்து நமக்கு ஊக்கமளிக்கிறது. பெண்களின் மேம்பாட்டிற்கும், சமூக மாற்றத்திற்காக இளைஞர்களின் சக்தியை சீர்படுத்துவதற்கும் அவர் பெரும் முக்கியத்துவம் அளித்தார்”, என்று தெரிவித்துள்ளார்.
விண்வெளி தொழில்நுட்பத்தின் அடிப்படையில் மேம்பாட்டிற்கும் ஆளுமைக்கும் பயன்படும் வகையில் இயங்கும் கருவிகளையும் செயலிகளையும் பிரபலப்படுத்தும் தேசிய மாநாட்டில் பிரதமரின் உரை

விண்வெளி தொழில்நுட்பத்தின் அடிப்படையில் மேம்பாட்டிற்கும் ஆளுமைக்கும் பயன்படும் வகையில் இயங்கும் கருவிகளையும் செயலிகளையும் பிரபலப்படுத்தும் தேசிய மாநாடு புதுதில்லியில் நடைபெற்றது. இதில் பிரதமர் திரு. நரேந்திர மோடி கலந்து கொண்டார். இக்கூட்டத்தில் செயற்கைக்கோள்களைப் பயன்படுத்தும் செயல் முறை விளக்கங்கள் இரண்டு மணி நேரத்திற்கும் மேலாக உயரதிகாரிகளால் அளிக்கப்பட்டது. அரசு நிர்வாகத்தில் எல்லாப் பிரிவுகளிலும் விண்வெளி தொழில்நுட்பம் பயன்படுத்தப்படுவது பற்றியும் புதிய முயற்சிகளை பயன்படுத்த வேண்டியதன் அவசியம் பற்றியும் பிரதமர் இக்கூட்டத்தில் குறிப்பிட்டார். 2014 ஆம் ஆண்டு ஜூன் மாதம் இந்திய விண்வெளி ஆராய்ச்சி நிறுவனத்திற்கு தாம் சென்றிருந்தபோது இது குறித்து வலியுறுத்தியதாகவும் அதன் பின்னர் அரசின் பல துறைகள் விண்வெளி தொழில்நுட்பத்தை பயன்படுத்துவது மனநிறைவை அளிப்பதாகவும் அவர் கூறினார். மத்திய அரசின் எல்லா அமைச்சகங்களும் 2015 ஆம் ஆண்டு ஏதாவது ஒரு பிரிவில் விண்வெளி தொழில்நுட்பத்தை பயன்படுத்த வேண்டும் என்று பிரதமர் அப்போது கேட்டுக் கொண்டார். விண்வெளி தொழில்நுட்பத்திற்கு செலவிடும் தொகையைப் பற்றி குறிப்பிடுகையில், இந்தியாவில் உள்ள சாதாரண மனிதனும் அவனுக்குத் தேவையானவற்றை முழுமையாக அடையும் வகையிலான குறிக்கோளை நாம் அடைந்தே தீர வேண்டும் என்று இந்திய அறிவியல் விஞ்ஞானி விக்ரம் சாராபாய் கூறியதை பிரதமர் நினைவு கூர்ந்தார். அரசு துறைகள் தங்களுடைய பணிகளில் விண்வெளி தொழில்நுட்பத்தை பயன்படுத்துவதில் மிக அதிக அளவில் ஆர்வம் காட்டுவது குறித்து பிரதமர் மகிழ்ச்சி தெரிவித்தார். நம்மிடையே உள்ள ஆதாரங்கள் மற்றும் தகவல்கள் ஆகியவற்றை பயன்படுத்தி செயலாக்குவதில் வெற்றி பெற வேண்டியது அவசியம் என்றும் அவர் கூறினார். சாதாரண மக்களும் பயன் அடையும் வகையில் விண்வெளி தொழில்நுட்பத்தை எவ்விதமான பிரிவுகளில் பயன்படுத்த முடியும் என்பதை திரு. நரேந்திர மோடி விளக்கிக் கூறினார். மீனவர்களுக்கு அதிக அளவு மீன் கிடைக்கும் இடங்கள், பிரதம மந்திரி கிரிஷி சின்சை யோஜனா திட்டத்தின் கீழ் பாசன வசதிகளுக்கான கட்டமைப்பு வசதிகளை அறிதல், சட்ட விரோதமாக சுரங்கத் தொழிலில் ஈடுபடுவோரை கண்டுபிடித்தல் போன்ற உதாரணங்களை குறிப்பிட்டார். நல்லாட்சியை வெளிப்படையாகவும் பொறுப்புள்ளதாகவும் நடத்த இத்தொழில்நுட்பம் மிகவும் சக்தி வாய்ந்த ஊடகமாக திகழ்கிறது என்று திரு. நரேந்திர மோடி கூறினார். விண்வெளி விஞ்ஞானத்திற்கும் சாதாரண மனிதனுக்கும் இடையே எவ்விதமான இடைவெளியும் இருக்கக் கூடாது என்றும் அவர் குறிப்பிட்டார். ••••••
கும்பமேளாவின் சர்வதேச கருத்தரங்கில் மோடி உரை

மத்தியப்பிரதேச மாநிலம், உஜ்ஜெயின் அருகே உள்ள நினோரா பகுதியில் கும்பமேளா நடைபெற்றது. இதன் ஒரு பகுதியாக இன்று நடைபெற்ற கும்பமேளாவின் ஒருங்கிணைந்த செய்தி என்ற சர்வதேச கருத்தரங்கில் பிரதமர் நரேந்திர மோடி உரையாற்றினார். இந்த கருத்தரங்கில் கலந்துகொள்வதற்காக வந்த இலங்கை அதிபர் மைத்ரிபால சிறிசேனாவை இந்தூர் விமான நிலையத்தில் பிரதமர் நரேந்திர மோடி வரவேற்றார். பிரதமரும், அதிபர் சிறிசேனாவும் இணைந்து இந்தூரிலிருந்து கருத்தரங்குக்கு வந்தனர். கும்பமேளாவுக்கு இடையே விச்சார் கும்பமேளா என்று அழைக்கப்படும் இந்த கருத்தரங்கில் கலந்துகொண்டவர்கள் மத்தியில் பிரதமர் உரையாற்றினார். அப்போது அவர், புதிய முயற்சியின் பிறப்பே இந்த கருத்தரங்கு என்று குறிப்பிட்டார். மேலும் அவர், பழங்காலத்தில் நடந்த சம்பவங்களின் நவீன பதிப்பே இந்த கருத்தரங்கம் என்று கூறினார். சமூகத்தில் ஒத்த கருத்துடைய தலைவர்கள் கும்பமேளா நடைபெறும் பகுதியில் ஒன்றுகூடி, சமூகத்தில் புதிய பரிமாணத்தை ஏற்படுத்துகின்றனர் என்று அவர் நினைவுகூர்ந்தார். இந்தியாவின் பாரம்பரியம் மற்றும் கலாச்சாரம் குறித்து விரிவாக பேசிய பிரதமர், பிச்சைக்காரர்கள் என்பதன் அர்த்தம் என்னவெனில், எனக்கு நன்கொடை கொடுப்பவர்களுக்கும், கொடுக்காதவர்களுக்கும் நன்மை கிடைக்கும் என்பதுதான் என்றார். இந்திய கலாச்சாரத்தை பிரதிபலிக்கும் மனிதநேயம் மற்றும் அதன் மதிப்புகள் குறித்தும் பல்வேறு விளக்கங்களை பிரதமர் அளித்தார். இந்த கருத்தரங்கில் சிம்ம கும்பமேளாவின் பிரகடனத்தை உலகத்துக்கு பிரதமர் நரேந்திர மோடி, இலங்கை அதிபர் மைத்ரிபால சிறிசேனா, மத்தியப்பிரதேச முதலமைச்சர் சிவராஜ் சிங் சவுகான் ஆகியோர் அர்ப்பணித்தனர். இந்த பிரகடனத்தை அறிமுகப்படுத்தியது என்பது, இந்தியாவில் மட்டுமன்றி உலகம் முழுமைக்கும் புதிய உபதேசம் தொடங்கியுள்ளதை குறிப்பதாக பிரதமர் தெரிவித்தார். இந்த கும்பமேளா ஆண்டுதோறும் நடைபெற வேண்டும் என்று பிரதமர் வலியுறுத்தினார். இதில், காடுகளை பாதுகாப்பது, பெண் குழந்தைகளுக்கு கல்வியளிப்பது போன்ற விவகாரங்கள் குறித்து விவாதிக்கப்பட வேண்டும் என்று பிரதமர் நரேந்திர மோடி வலியுறுத்தினார்.
ராஜாங்க மற்றும் அலுவல் ரீதியான பாஸ்போர்ட் வைத்திருப்பவர்களுக்கு, விசா நடைமுறைகளில் இருந்து விதிவிலக்கு அளிக்க மாதிரி ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை ராஜாங்க மற்றும் அலுவல் ரீதியான பாஸ்போர்ட் வைத்திருப்பவர்களுக்கு, விசா நடைமுறைகளில் இருந்து விதிவிலக்கு அளிக்க மாதிரி ஒப்பந்தத்துக்கு ஒப்புதல் அளித்தது. இதன் மூலம், விசா இல்லாமல் இந்தியாவுக்கு வருகை தந்து, 90 நாட்களோ அல்லது அதற்கு குறைவாகவோ, அதிகபட்சம் 180 நாட்களுக்கு மிகாமல், இந்தியாவிலோ, அல்லது இந்தியாவோடு ஒப்பந்தம் உள்ள நாடுகளிலோ, ராஜாங்க அல்லது அலுவல்ரீதியான பாஸ்போர்ட் வைத்திருப்பவர்கள் தங்குவதற்கு இந்த ஒப்பந்தம் வகை செய்கிறது. ராஜாங்க அல்லது அலுவல் ரீதியான பாஸ்போர்ட் வைத்திருப்பவர்கள் 69 நாடுகளுடன் விசா இல்லாமல் பயணம் செய்ய இந்தியா செய்து கொண்டுள்ள ஒப்பந்தத்தின் ஒரு பகுதி. இன்னும் 130 நாடுகளுடன் இந்தியா இது போன்ற ஒப்பந்தங்களை செய்ய உள்ளது.
இந்திய ஏற்றுமதி இறக்குமதி வங்கிக்கு ஏற்கனவே வழங்கப்பட்ட முதலீட்டு நிதிக்கு மத்திய அமைச்சரவை ஒப்புதல்

இந்திய ஏற்றுமதி இறக்குமதி வங்கிக்கு முதலீட்டு தொகையாக ரூ.800 கோடிக்கு ஏற்கனவே வழங்கப்பட்ட அனுமதிக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. வங்கியின் எதிர்கால வளர்ச்சிக்கு ஆதரவு அளிக்கும் வகையில் இது வழங்கப்பட்டுள்ளது. பின்னணி: இந்திய ஏற்றுமதி இறக்குமதி வங்கி, 1982ம் ஆண்டு இந்திய ஏற்றுமதி இறக்குமதி வங்கிச் சட்டம்-1981ன்படி சட்டப்படியாக ஏற்படுத்தப்பட்ட வங்கியாகும். ஏற்றுமதியாளர்கள் மற்றும் இறக்குமதியாளர்களுக்கு நிதி உதவி வழங்கும் வகையில் இந்த வங்கி ஏற்படுத்தப்பட்டது. மேலும் ஏற்றுமதி இறக்குமதிக்கு நிதி உதவி செய்யும் நிறுவனங்களுடன் ஒருங்கிணைக்கும் முதன்மை நிதி நிறுவனமாக செயல்படவும் இந்த வங்கி ஏற்படுத்தப்பட்டது. நாட்டின் சர்வதேச வாணிபம் மற்றும் அது தொடர்பான விவகாரங்களை ஊக்குவிக்கும் விதமாக இந்த வங்கி ஏற்படுத்தப்பட்டது. •••••••
உலக மகளிர் குத்துச்சண்டை போட்டியில் தங்கம் வென்ற நிகத் ஜரீனுக்கு பிரதமர் மோடி வாழ்த்து

உலக மகளிர் குத்துச்சண்டை சாம்பியன்ஷிப் போட்டியில் தங்கம் வென்று சாதனைப் படைத்துள்ள நிகத் ஜரீனுக்கு பிரதமர் நரேந்திர மோடி வாழ்த்துகளை தெரிவித்துள்ளார். இந்த போட்டியில் வெண்கலப் பதக்கம் வென்றுள்ள மனீஷா மௌன், பர்வீன் ஹுண்டா ஆகியோருக்கும் பிரதமர் மோடி வாழ்த்து தெரிவித்துள்ளார். பிரதமர் மோடி தனது டுவிட்டர் செய்தியில், “ இந்திய மகளிர் குத்துச்சண்டை வீரர்கள் நம்மை பெருமையடைய செய்துள்ளனர். நிகத் ஜரீன் உலக மகளிர் குத்துச்சண்டை சாம்பியன்ஷிப் போட்டியில் தங்கம் வென்று அபார சாதனை நிகழ்த்தியுள்ளார். இந்தப் போட்டியில் வெண்கலப் பதக்கம் வென்ற மானீஷா மௌன், பர்வீன் ஹுண்டாவுக்கும் எனது வாழ்த்துகள்”
அஸ்தானாவில் ஷாங்காய் ஒத்துழைப்பு அமைப்பின் மாநாட்டில் பிரதமரின் இருதரப்பு உறவு குறித்த சந்திப்புகள்

அஸ்தானாவில் நடைபெற்று வரும் ஷாங்காய் ஒத்துழைப்பு அமைப்பின் மாநாட்டில் பிரதமர் திரு. நரேந்திர மோடி கஜகிஸ்தான், சீனா, உஸ்பெக்கிஸ்தான் ஆகிய நாடுகளுடன் இருதரப்பு உறவு குறித்து அந்நாட்டுத் தலைவர்களுடன் சந்தித்துப் பேசினார். கஜகிஸ்தானின் அதிபர் திரு. நூர்சுல்தான் நாசர்பாய் – வை சந்தித்த பிரதமர், 2017-18 ஆண்டிற்கான ஐக்கிய நாடுகளின் பாதுகாப்பு அமைப்பில் கஜகிஸ்தான் உறுப்பினரானதற்கு பாராட்டினார். பிரதமர் மோடியை அன்புடன் வரவேற்ற அதிபர் நாசர்பாய்வ், 2015 –ல் பிரதமர் கஜகிஸ்தானுக்கு பயணம் மேற்கொண்டதை நினைவு கூறினார். அந்தப் பயணத்தின் போது எடுக்கப்பட்ட முடிவுகள் மற்றும் ஒப்பந்தங்கள் தொடர்பான வளர்ச்சி குறித்து இரு தலைவர்களும் ஆய்வு செய்தனர். தற்போது கஜகிஸ்தான் இந்தியாவுக்கு அதிக அளவு யுரேனியம் வழங்கி வருகிறது. இந்த வர்த்தக உறவை தொடர்ந்து மேற்கொள்ள இருதரப்பும் ஒப்புக் கொண்டன. ஹைட்ரோ கார்பன் துறையில் ஒத்துழைப்பு மேற்கொள்வது குறித்தும் சந்திப்பின் போது விவாதிக்கப்பட்டது. சர்வதேச சூரிய ஒளிசக்தி குழுமத்தில் உறுப்பினராக கஜகிஸ்தான் இணையப் பிரதமர் அழைப்பு விடுத்தார். போக்குவரத்து இணைப்பை மேம்படுத்துவதன் முக்கியத்துவம் குறித்து இரு தலைவர்களும் விவாதித்தனர். இதன் அடிப்படையில் ஈரானில் உள்ள சபாகார் துறைமுகம் மூலம் இணைப்பு குறித்தும் விவாதிக்கப்பட்டது. தில்லி மற்றும் அஸ்தானா இடையே விரைவில் விமான வசதி கொண்டுவரப்படும். சீன அதிபர் திரு. ஜி ஜின்பிங்கை – ஐ பிரதமர் திரு. நரேந்திர மோடி இன்று சந்தித்தார். ஷாங்காய் ஒத்துழைப்பு அமைப்பின் மாநாட்டிற்கு இந்தியாவை வரவேற்றதற்காகப் பிரதமர் அவருக்கு நன்றி தெரிவித்தார். பன்முகத் தன்மை கொண்ட இவ்வுலகில் இந்தியா, சீனா இடையேயான உறவு திடத்தை ஏற்படுத்தி உள்ள நிலையில் இரு நாடுகளும் இணைந்து பணிபுரிவது அவசியம் என்று இரு தலைவர்களும் ஒப்புக் கொண்டனர். வர்த்தகம், முதலீடு, இணைப்பு, இளைஞர்கள் நலன், கலாச்சாரப் பரிமாற்றம் ஆகிய தலைப்புகளும் விவாதிக்கப்பட்டன. உஸ்பெகிஸ்தான் அதிபர் திரு. சவுகாத் மிர்சியோயவ் – ஐ பிரதமர் திரு. நரேந்திர மோடி இன்று சந்தித்தார். பொருளாதாரம், வர்த்தகம், சுகாதாரம் ஆகிய துறைகளில் வலுவான உறவை ஏற்படுத்திக் கொள்வது குறித்தும் இச்சந்திப்பில் விவாதிக்கப்பட்டது.